stanford-oval/wikipedia huggingface dataset:
Scarborough
Paikkoja

Isossa-Britanniassa:
Scarborough (North Yorkshire)
Kanadassa:
Scarborough (Ontario)
Yhdysvalloissa:
Scarborough (Maine)
Australiassa:
Scarborough (Perth)
Scarborough (Uusi Etelä-Wales)
Scarborough (Queensland)
Trinidadilla ja Tobagolla:
Scarborough (Tobago)
Etelä-Afrikassa:
Scarborough (Kapkaupunki)
Etelä-Kiinan merellä:
Scarboroughin matalikko
Henkilöitä

Carl Scarborough (1914–1953), yhdysvaltalainen kilpa-ajaja
Elizabeth Ann Scarborough (s. 1947), yhdysvaltalainen tieteis- ja fantasiakirjailija
Joe Scarborough (s. 1963), yhdysvaltalainen poliitikko ja televisiotoimittaja
Laivoja

HMS Scarborough (L25), Britannian Kuninkaallisen laivaston sluuppi
Muuta

Scarborough Fair, englantilainen kansanlaulu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scarborough”, voi hakea sivunnimihaulla, laajalla sivunnimihaulla tai tekstihaulla.
Shahobiddin Zoirov

| Mitalit> Maa:  Uzbekistan.Miesten nyrkkeily. Olympialaiset  | Mitalit> Maa:  Uzbekistan.Miesten nyrkkeily. Olympialaiset  | Mitalit> Maa:  Uzbekistan.Miesten nyrkkeily. Olympialaiset  | Maa:  Uzbekistan> Miesten nyrkkeily. |
| --- | --- | --- | --- |
|  Kultaa | Rio de Janeiro 2016 | Kärpässarja |  |
| Aasian kisat  | Aasian kisat  | Aasian kisat  |  |
|  Hopeaa | Incheon 2014 | Kärpässarja |  |
Shahobiddin Zoirov (s. 3. maaliskuuta 1993 Kogon) on uzbekistanilainen nyrkkeilijä ja olympiavoittaja. Zoirov saavutti olympiakultaa Rio de Janeirossa 2016 kärpässarjassa eli 52 kg painoluokassa.
Sex Affairs

| Sex Affairs E-Rotic |
| --- | --- | --- |

Studioalbumin tiedot
 Äänitetty : 1994–1995
 Julkaistu: 1995
 Formaatti: CD, C-kasetti
 Tuottaja(t): David Brandes
 Tyylilaji: eurodance, house
 Kesto: 51.25
 Levy-yhtiö: Cosima Music
Listasijoitukset
  1.
E-Roticin muut julkaisut
|   | Sex Affairs 1995 | The Power of Sex 1996 |
Sex Affairs on saksalaisen elektronista musiikkia esittävän yhtyeen E-Roticin vuonna 1995 julkaistu debyyttialbumi. Suomessa albumi Suomen virallisella listalla 15 viikkoa, parhain sijoitus viikoilla 34–36/1995 1. sija. Albumin kappaleet "Max Don´t Have Sex With Your Ex", "Fred Come To Bed" ja "Sex On The Phone" julkaistiin singleinä. Samoista singleistä valmistettiin animaatiomusiikkivideot.
Albumin kansipaperi sisältää seksuaaliaiheisia sarjakuvia.
Kappaleet

Max Don't Have Sex With Your Ex – 3.29
Big Max – 4.20
Sex Me – 3.58
Come on Make Love to Me – 3.26
Fred Come to Bed – 3.56
Wild Love – 3.58
Sex on the Phone – 3.54
Falling For a Witch – 3.45
Take My Love – 4.57
Final Heartbreak – 3.45
Max Don't Have Sex With Your Ex – 6.12 (remix)
Fred Come to Bed – 5.45 (remix)
Serie A:n kausi 2016–2017

| Serie A:n kausi 2016–2017 |
| --- | --- |

Joukkueiden määrä:  20
Ajankohta:  20. elokuuta 2016 –  28. toukokuuta 2017
  ← 2015–2016 :  2017–2018 → 
Serie A:n kausi 2016–2017 oli Italian seurajalkapalloilun korkeimman sarjan Serie A:n 115. kausi. Kausi alkoi 20. elokuuta 2016 ja se päättyi 28. toukokuuta 2017.
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Juventus (M) | 38 | 29 | 4 | 5 | 77 | 27 | +50 | 91 | Pääsee Mestarien liigan lohkovaiheeseen. |
| 2 | Roma | 38 | 28 | 3 | 7 | 90 | 38 | +52 | 87 | Pääsee Mestarien liigan lohkovaiheeseen. |
| 3 | Napoli | 38 | 26 | 8 | 4 | 94 | 39 | +55 | 86 | Pääsee Mestarien liigan play-off-kierrokselle. |
| 4 | Atalanta | 38 | 21 | 9 | 8 | 62 | 41 | +21 | 72 | Pääsee Eurooppa-liigan lohkovaiheeseen. |
| 5 | Lazio | 38 | 21 | 7 | 10 | 74 | 51 | +23 | 70 | Pääsee Eurooppa-liigan lohkovaiheeseen. |
| 6 | Milan | 38 | 18 | 9 | 11 | 57 | 45 | +12 | 63 | Pääsee Eurooppa-liigan kolmannelle karsintakierrokselle. |
| 7 | Internazionale | 38 | 19 | 5 | 14 | 72 | 49 | +23 | 62 |  |
| 8 | Fiorentina | 38 | 16 | 12 | 10 | 63 | 57 | +6 | 60 |  |
| 9 | Torino | 38 | 13 | 14 | 11 | 71 | 66 | +5 | 53 |  |
| 10 | Sampdoria | 38 | 12 | 12 | 14 | 49 | 55 | −6 | 48 |  |
| 11 | Cagliari | 38 | 14 | 5 | 19 | 55 | 76 | −21 | 47 |  |
| 12 | Sassuolo | 38 | 13 | 7 | 18 | 58 | 63 | −5 | 46 |  |
| 13 | Udinese | 38 | 12 | 9 | 17 | 47 | 56 | −9 | 45 |  |
| 14 | Chievo | 38 | 12 | 7 | 19 | 43 | 61 | −18 | 43 |  |
| 15 | Bologna | 38 | 11 | 8 | 19 | 40 | 58 | −18 | 41 |  |
| 16 | Genoa | 38 | 9 | 9 | 20 | 38 | 64 | −26 | 36 |  |
| 17 | Crotone | 38 | 9 | 7 | 22 | 34 | 58 | −24 | 34 |  |
| 18 | Empoli (P) | 38 | 8 | 8 | 22 | 29 | 61 | −32 | 32 | Putoaa Serie B:hen. |
| 19 | Palermo (P) | 38 | 6 | 8 | 24 | 33 | 77 | −44 | 26 | Putoaa Serie B:hen. |
| 20 | Pescara (P) | 38 | 3 | 9 | 26 | 37 | 81 | −44 | 18 | Putoaa Serie B:hen. |
1 2  Koska Juventus, Coppa Italian voittaja, karsiutui Mestarien liigaan, cup-voittajalle varattu paikka (Eurooppa-liigan lohkovaihe) siirtyi sarjataulukossa seuraavana olevalle.
Snowy

| Snowy |
| --- | --- |
 Snowy-joki Orbostin ja Marlon välillä
Alkulähde:  Snowy Mountains
Laskupaikka:  Bassinsalmi
Maat:   Australia
Pituus:  352 km
Snowy on joki Kaakkois-Australiassa. Se saa alkunsa Snowy Mountainsilta ja virtaa Uuden Etelä-Walesin ja Victorian läpi etelää kohti.
1950-luvulla toteutetussa Snowy Mountainsin vesivoimahankkeen myötä Snowy-jokeen rakennettiin Jindabyne-pato, jonka avulla 99 % Snowyn vesistä siirrettiin virtaamaan Murray- ja Murrumbidgee-jokiin. Elokuussa 2002 Snowyssä virtaava vesimäärää nostettiin noin 4 % sen alkuperäisestä virtauksesta.
Televisiosarjan Lumisen virran mies nimi viittaa Snowy-jokeen.
Sign o’ the Times (kappale)

| ”Sign o’ the Times” Prince |
| --- | --- | --- |

Singlen tiedot
 Albumilta: Sign o’ the Times
 B-puoli: ”La, La, La, He, He, Hee”
 Julkaistu: 18. helmikuuta 1987
 Tekijä(t): Prince
 Tuottaja(t): Prince
 Tyylilaji: funk
 Kesto: 03.44 (7" Edit) 5:02 (12" / albumi)
 Levy-yhtiö: Paisley Park
Listasijoitukset
  Suomen virallinen lista: 9. (3/1987)
Princen muut singlet
| ”Anotherlover-holenyohead” 1986 | ”Sign o’ the Times” 1987 | ”If I Was Your Girlfriend” 1987 |
Sign o’ the Times on Princen klassikkokappale vuodelta 1987. Se oli toiseksi menestynein single samannimiseltä albumilta yltäessään listasijalle kolme. Duetto Sheila Eastonin kanssa, U Got the Look sijoittui Amerikan listalla yhtä pykälää paremmin (#2). Suomessa kappale nousi virallisen singlelistan sijalle 9.
Sign o’ the Times on Princen luultavasti tunnetuin kantaa ottava kappale. Kappaleen lyriikka heijasteli taitavasti aikansa Amerikkaa ja se käsittelee väkivaltaa, AIDSia ja huumeongelmaa. Sign o’ the Timesin musiikkivideossa nähdään ainoastaan kappaleen teksti, sillä sille halutaan antaa kaikki painoarvo.
Sign o’ the Times valittiin vuoden singleksi Pazz & Jopin vuosilistauksessa.
Kappaleet

Sign "O" the Times (Edit) – 3.44
La, La, La, He, He, Hee (Edit) – 3.20
Aiheesta muualla

Discogs
Shahmukhi

| Shahmukhi |
| --- | --- |
 Sana ”pandžabi” gurmukhilla (yllä) ja shahmukhilla kirjoitettuna.
Tyyppi:  abjad
Kielet:  pandžabi
Kirjoitussuunta:  oikealta vasemmalle
Shahmukhi (pandžabiksi شاہ مکھی, šāh mukhī) on toinen pandžabin kielen pääasiallisista kirjoitusjärjestelmistä. Se on johdettu urdun aakkostosta, joka puolestaan perustuu arabialaiseen kirjaimistoon. Shahmukhia käytetään pandžabin kirjoittamiseen Pakistanissa. Intian Punjabissa pandžabia kirjoitetaan brahmi-kirjoitukseen perustuvalla gurmukhi-kirjaimistolla.
Silvestre Luís Scandián

Silvestre Luís Scandián (31. joulukuuta 1931 Iconha – 16. helmikuuta 2019) oli brasilialainen roomalaiskatolinen arkkipiispa. Hänet vihittiin Jumalan Sanan seuran papiksi 3. elokuuta 1958 ja nimitettiin Araçuaín hiippakunnan johtoon 4. tammikuuta 1975. Piispaksi vihkiminen seurasi 22. helmikuuta. Pääkonsekraattorina toimi Carmine Rocco, jota avustivat Geraldo de Proença Sigaud ja João Batista da Mota e Albuquerque.
18. elokuuta 1981 Scandián sai nimityksen Vitórian koadjuuttoriarkkipiispaksi, ja 27. huhtikuuta 1984 hänestä tuli sen arkkipiispa. Hän erosi tehtävistään arkkihiippakunnan johdossa 14. huhtikuuta 2004.
Siivoaminen

Siivoaminen tai siivous on jonkin paikan puhdistamista tai siistimistä roskista, pölystä tai liasta. Perussiivouksessa, joka tehdään harvoin, palautetaan paikan siisteys, kun taas usein toistuvalla ylläpitosiivouksella säilytetään siisteys.
Kuvaus

Siivoamisessa voidaan käyttää apuvälineinä esimerkiksi siivouspyyhettä (rättiä), harjaa, moppia tai pölynimuria. Useimmissa talouksissa asukkaat itse hoitavat siivoamisen, mutta jotkut käyttävät siivousalan ammattilaisia siivoustöiden suorittamiseen.
Kaikilla kiinteistöillä on puhdistustarvetta sen perusteella, mitä tiloissa tehdään ja mitä likaa niissä syntyy. Puhtaanapidon tavoitteena on vaikuttaa ihmisen ja ympäristön väliseen toimintaan; hyvinvointiin, tervellisyyteen, viihtyvyyteen, turvallisuuteen ja kiinteistöjen ja tilojen kestävyyteen.
Suomessa Martat suosittelee, että viikoittain imuroidaan, pestään lattiat, wc ja kylpyhuone ja pyyhitään pölyt. Päivittäisiin toimiin kuulu lähinnä järjestely ja vuoteen sijaus, kun taas monia muita toimia kuten ikkunanpesu tehdään silloin tällöin.
Jos kodissa on lemmikkieläimiä, on siisteydestä huolehtiminen erityisen tärkeää eläinhilseen eli epiteelin ollessa yksi yleisimpiä allergeeneja. Säännöllinen siivoaminen kerran viikossa riittää allergiakodissa. Kodissa olevan allergisoivan eläinhilseen määrää voidaan parhaiten vähentää imuroimalla, minkä jälkeen pölyn annetaan laskeutua ja siivous viimeistellään kaikkien pintojen nihkeäpyyhinnällä eli vain hieman kostutetulla siivouspyyhkeellä. Paras tulos saavutetaan yhdistämällä säännöllinen siivous tarkoitukseen sopivilla välineillä sekä lemmikin turkin hoitaminen. Säännöllisellä harjaamisella ja kylvetyksillä voidaan vähentää kotiin leviävän hilseen määrää.
Kirjallisuutta

Tuominen, Marja & Routi, Nina & Aalto, Kristiina: Puhdas raikas koti.  (5. uudistettu painos)  Porvoo Helsinki:  WSOYpro, 2010.  ISBN 978-951-0-35802-3.
Aiheesta muualla

Moilanen, Anne: Zen ja siivottomuuden taito. Ylioppilaslehti 5/2004.
Pirkkalainen, Sanna: Siivoaminen on ihanaa, kun sen oikein oivaltaa! (Arkistoitu – Internet Archive) Yle Keski-Suomi 29.5.2009.
Siivoukseen liittyvää sanastoa ja käsitteitä
Sinkut paljaana

| Sinkut paljaana |
| --- | --- |
Tyyli:  tosi-tv
Kestoaika:  28 minuuttia
Alkuperämaa:  Suomi
Alkuperäiskieli:  suomi
Verkko:  Yle Areena, Yle TV2
Julkaistu:  1. tammikuuta 2021
Tuotantokausia:  1
Jaksoja:  6
Tuotanto
Tuottaja(t):  Hanna Karppinen
Vastaava(t) tuottaja(t):  Erna Aalto Eero Hietala Ilkka Hynninen Peter Westerholm (Yle)
Ohjaaja(t):  Vera Olsson
Käsikirjoittaja(t):  Vera Olsson
Tuotantoyhtiö(t):  Aito Media
Aiheesta muualla
IMDb
Sinkut paljaana on suomalainen tositelevisiosarja. Sarjan jaksot julkaistiin Yle Areenassa 1. tammikuuta 2021 ja ne esitetään Yle TV2:ssa 27. tammikuuta alkaen.
Ohjelmassa on mukana kuusi julkisuudesta tunnettua naista, jotka etsivät elämänkumppania ja menevät sokkotreffeille pelkistetysti ilman normaalia ehostus- ja pukeutumistyyliä. Meikittömien deittien jälkeen naiset valitsevat yhden ehdokkaista toisille treffeille. Jokainen jakso keskittyy yhden sinkun ympärille muiden sinkkunaisten ja juontajan ollessa mukana tukijoukkoina sekä sohvaraatina.
Sarjassa ovat mukana Amanda Harkimo, Miss Helsinki Kelly Kalonji, TikTokista tuttu Kaisa Nieminen, kauneusalan vaikuttaja Johanna ”Pinksu” Marjomaa, bloggaaja Saara Kemiläinen sekä Temptation Islandista tuttu Isabell Jansson. Ohjelmaa juontaa Emma Karasjoki.
Jaksot

| Jakso | Nimi | Pääosassa |
| --- | --- | --- |
| 1 | Sä oot valtakunnan kaunein nainen | Amanda Harkimo |
| 2 | On vaikeaa olla, kun ei ole täydellinen | Kelly Kalonji |
| 3 | Miksi kukaan olisi tämmöisen kanssa? | Kaisa Nieminen |
| 4 | Voisitko kuvitella tantraavasi? | Johanna ”Pinksu” Marjomaa |
| 5 | Ei ulkonäkö tee bimboksi | Saara Kemiläinen |
| 6 | Anteeksi miesten puolesta | Isabell Jansson |
Serie B

| Serie B |
| --- | --- |
Laji:  jalkapallo
Maa(t):   Italia
Perustettu:  1929
Joukkueita:  20
Hallitseva mestari:  Lecce
Eniten mestaruuksia:  Genoa (6)
Sarjataso:  2.
Ylempi taso:  Serie A
Alempi taso:  Serie C
Sivusto:  www.legab.it
Serie B on Italian jalkapallon toiseksi korkein sarjataso. Sen järjestää Lega Nazionale Professionisti Serie B, joka perustettiin vuonna 2010 Lega Calcion jakauduttua kahtia.
Sarjassa pelaa 20 joukkuetta. Jokainen pelaa jokaista vastaan kahdesti, vieraissa ja kotona. Näin kauden päätteeksi jokaiselle joukkueelle kertyy 38 ottelua. Sarjan kaksi parasta nousevat suoraan Serie A:han ja sijoille 3–6 sijoittuneet joukkueet karsivat viimeisestä nousupaikasta. Sarjan neljä viimeistä joukkuetta putoavat Serie C:hen.
Kaudella 2023-24 Joel Pohjanpalosta tuli ensimmäinen suomalainen joka on voittanut Italian jalkapallon toiseksi korkeimman sarjatason maalikuninkuuden.
Joukkueet kaudella 2024–2025

Bari
Brescia
Carrarese
Catanzaro
Cesena
Cittadella
Como
Cosenza
Cremonese
Frosinone
Juve Stabia
Mantova
Modena
Palermo
Parma
Pisa
Reggiana
Salernita
Sampdoria
Sassuolo
Spezia
Südtirol
Aiheesta muualla

Sarjan sivusto (italiaksi)
Serie C

| Serie C |
| --- | --- |
Laji:  jalkapallo
Maa(t):   Italia
Joukkueita:  60
Sarjataso:  3
Ylempi taso:  Serie B
Alempi taso:  Serie D
Sivusto:  www.lega-pro.com
Serie C on Italian jalkapallon kolmanneksi korkein sarjataso. Sitä hallinnoi Lega Italiana Calcio Professionistico eli Lega Pro.
Vuosina 1959–1978 Serie C pelattiin kolmessa alueellisessa lohkossa. Vuonna 1978 sarja jakautui kahdeksi sarjatasoksi. Kolmanneksi ylimmän sarjatason nimeksi tuli Serie C1 ja neljänneksi ylimmän tason Serie C2. Serie C1:ssä pelattiin kahdessa lohkossa vuoteen 2008 asti, jolloin sarjajärjestelmää uudistettiin jälleen. Uudistuksessa kolmanneksi ylimmästä sarjatasosta tuli Lega Pro Prima Divisione ja neljänneksi ylimmästä sarjatasosta Lega Pro Seconda Divisione. Vuonna 2014 sarjatasot yhdistettiin ja syntyi Lega Pro Divisione Unica (usein vain Lega Pro), jota pelattiin kolmessa lohkossa. Vuonna 2017 sarjan nimeksi palautettiin Serie C.
Nykyisessä sarjajärjestelmässä Serie C:ssä pelaa 60 joukkuetta, jotka on jaettu kolmeen 20 joukkueen lohkoon.
Joukkueet kaudella 2021–2022

| 0 | 1 | 2 |
| --- | --- | --- |
|  Lohko A (Pohjoinen) AlbinoLeffe  FeralpiSalò  Fiorenzuola  Giana Erminio  Juventus U23  Lecco  Legnago  Mantova  Padova  Pergolettese  Piacenza  Pro Patria  Pro Sesto  Pro Vercelli  Renate  Seregno  Südtirol  Trento  Triestina  Virtus Verona  |  Lohko B (Keskinen) Ancona-Matelica  Carrarese  Cesena  Fermana  Grosseto  Gubbio  Imolese  Lucchese  Modena  Montevarchi  Olbia  Pescara  Pistoiese  Pontedera  Reggiana  Siena  Teramo  Virtus Entella  Vis Pesaro  Viterbese  |  Lohko C (Eteläinen) ACR Messina  Avellino  Bari  Campobasso  Catania  Catanzaro  Fidelis  Foggia  Juve Stabia  Latina  Monopoli  Monterosi  Paganese  Palermo  Picerno  Potenza  Taranto  Turris  Vibonese  Virtus Francavilla  |
Aiheesta muualla

Virallinen sivusto (italiaksi)
Silvestras Žukauskas

| Silvestras Žukauskas |
| --- | --- |

Henkilötiedot
Syntynyt: 31. joulukuuta 1860  Pakruojis, Šiauliain lääni, Venäjä
Kuollut: 26. marraskuuta 1937 (76 vuotta)  Kaunas, Kaunasin lääni, Liettua
Sotilashenkilö
Palvelusmaa(t):   Liettuan tasavalta
Komentajuudet:  Liettuan puolustusvoimat
Taistelut ja sodat:  Liettuan itsenäisyyssodat
Sotilasarvo:  kenraali
Kunniamerkit:  Vytiksen risti
Silvestras Žukauskas (Silvester Konstantinovich Zhukovsky, 31. joulukuuta 1860, Pakruojis, Venäjän keisarikunta - 26. marraskuuta 1937, Kaunas, Liettuan tasavalta) oli liettualainen kenraali, joka oli yksi Liettuan armeijan komentajista Liettuan itsenäisyyssodissa. Myöhemmin Žukauskas toimi Liettuan armeijan ylipäällikkönä.
Ajay Devgan

| Ajay Devgan |
| --- | --- |

Henkilötiedot
Koko nimi:  Vishal Devgan
Syntynyt: 2. huhtikuuta 1969 (ikä 55) New Delhi, Intia
Ammatti:  elokuvanäyttelijä, elokuvatuottaja, elokuvaohjaaja
Puoliso:  Kajol (vih. 1999)
Lapset:  2
Näyttelijä
Taiteilijanimet:  Ajay Devgn
Aktiivisena:  1991–
Aiheesta muualla
Viralliset kotisivut
IMDb 
Elonet
AllMovie
Ajay Devgan (oik. Vishal Devgan; s. 2. huhtikuuta 1969 New Delhi), myös Ajay Devgn, on intialainen elokuvanäyttelijä, -tuottaja ja -ohjaaja. Hän on esiintynyt yli sadassa hindinkielisessä elokuvassa. Hän on voittanut useita palkintoja, mukaan lukien kaksi National Film Awards -palkintoa ja kolme Filmfare Awards -palkintoa. Intian valtio myönsi Devganille Padma Shri -palkinnon vuonna 2016.
Devgan aloitti ammatillisen uransa romanttisessa toimintadraamaelokuvassa Phool Aur Kaante vuonna 1991. Hän nousi kuuluisuuteen sankarina menestyksekkäissä elokuvissa kuten Jigar (1992), Sangram (1993), Dilwale (1994) ja Diljale (1996). Hänen kriitikoiden ylistämiin roolisuorituksiinsa kuuluivat elokuvat Zakhm (1998), Hum Dil De Chuke Sanam (1999), Company (2002), Deewangee (2002) ja The Legend of Bhagat Singh (2002). Komedia Golmaal: Fun Unlimitedin (2006) menestyksen jälkeen hän jatkoi yhteistyötä Rohit Shettyn kanssa useissa toimintakomedioissa, mukaan lukien Golmaal Returns (2008), All Best: Fun Begins (2009), Golmaal 3 (2010), Singham (2011), Bol Bachchan (2012), Singham Returns (2014) ja Golmaal Again (2017). Hänen eniten tuottanut elokuvansa oli historiallinen toimintadraama Tanhaji (2020).
Devgan perusti tuotantoyhtiö Ajay Devgn FFilmsin vuonna 2000. Hänen esikoisohjauksensa oli romanttinen draama U Me Aur Hum vuonna 2008.
Yksityiselämä

Devgan meni naimisiin näyttelijä Kajolin kanssa 24. helmikuuta 1999. Heillä on kaksi lasta, vuonna 2003 syntynyt tytär ja vuonna 2010 syntynyt poika.
Filmografia > Tuottaja

| Vuosi | Elokuva | Muuta |
| --- | --- | --- |
| 2000 | Raju Chacha |  |
| 2008 | U Me Aur Hum |  |
| 2009 | All The Best: Fun Begins |  |
| 2012 | Bol Bachchan |  |
| 2012 | Son of Sardaar |  |
| 2014 | Singham Returns |  |
| 2014 | Vitti Dandu | Marathinkielinen elokuva |
| 2016 | Shivaay |  |
| 2018 | Aapla Manus | Marathinkielinen elokuva |
| 2018 | Helicopter Eela |  |
| 2019 | Total Dhamaal |  |
| 2020 | Tanhaji |  |
| 2020 | Chhalaang |  |
| 2021 | Tribhanga |  |
| 2021 | The Big Bull |  |
| 2022 | Runway 34 |  |
| 2023 | Bholaa |  |
Filmografia > Ohjaaja

| Vuosi | Elokuva | Muuta |
| --- | --- | --- |
| 2008 | U Me Aur Hum |  |
| 2016 | Shivaay |  |
| 2022 | Runway 34 |  |
| 2023 | Bholaa |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Ajay Devgan Internet Movie Databasessa. (englanniksi)
Ajay Devgan Elonetissä.
Ajay Devgan Allmoviessa (englanniksi)
Sexy (albumi)

| Sexy Vjerka Serdjutška |
| --- | --- | --- |

EP-levyn tiedot
 Julkaistu: 4. syyskuuta 2020
 Formaatti: digitaalinen
 Tuottaja(t): pop
 Kesto: 12.35
 Levy-yhtiö: Mamamusic
Vjerka Serdjutška muut julkaisut
| Doremi Doredo 2008 | Sexy 2020 |   |
Singlet albumilta Sexy
 ”Make It Rain Champagne” Julkaistu: 13. joulukuuta 2019
Sexy on ukrainalaisen pop-laulajan Vjerka Serdjutškan EP-levy. Se julkaistiin 4. syyskuuta 2020.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Swedish Lullaby | Andreas Öhrn, Cris Wahle, Peter Boström | 3.15 |  |  |  |  |  |  |
| 2. | Sexy | Andreas Öhrn, Peter Boström | 3.19 |  |  |  |  |  |  |
| 3. | Disco Kicks | Andreas Öhrn, Peter Boström | 3.06 |  |  |  |  |  |  |
| 4. | Make It Rain Champagne | Andreas Öhrn, Peter Boström | 2.53 |  |  |  |  |  |  |
|  |  |  | 12.35 |  |  |  |  |  |  |
SexyBack

| ”SexyBack” Justin Timberlake |
| --- | --- | --- |

Singlen tiedot
 Albumilta: FutureSex/LoveSounds
 Julkaistu: 7. heinäkuuta 2006 (USA)
 Tuottaja(t): Timbaland, Justin Timberlake & Nate Hills
 Tyylilaji: rap
 Levy-yhtiö: Jive, Sony)
Justin Timberlaken muut singlet
| ”I’m Lovin It” 2003 | ”SexyBack” 2006 | ”My Love” 2006 |
SexyBack on ensimmäisenä julkaistu single poplaulaja Justin Timberlaken toiselta sooloalbumilta FutureSex/LoveSounds. Kappaleessa esiintyy Timberlaken lisäksi myös yksi tuottajista, Timbaland.
Kappale menestyi eri puolilla maailmaa ja pysyi esimerkiksi Billboardin singlelistan ykkösenä seitsemän viikkoa[lähde? ]. Myös Britanniassa, Saksassa ja Australiassa SexyBack saavutti listojen ykkössijan[lähde? ].
Kappaleet

Main Version (Explicit)
Instrumental
| 0 | 1 | 2 |
| --- | --- | --- |
| Edeltäjä: Fergie – London Bridge | Billboard Hot 100 -listan ykkönen 9. syyskuuta – 21. lokakuuta 2006 (7 vk) | Seuraaja: Ludacris feat. Pharrell – Money Maker |
Silvestr

Pappi Silvestr veistoksessa Tuhatvuotinen Venäjä.
Silvestr eli Sylvester (ven. Сильвестр, munkkinimenä Spiridon ven. Спиридон, s. todennäköisesti Novgorod. k. n. 1565 todennäköisesti Vologdan alue, Venäjä) oli huomattava venäläinen ortodoksinen uskonoppinut. Hän kuului metropoliitta Makarin ja kreikkalaissyntyisen munkin Maksim Grekin ohella niihin uskonnollisiin vaikuttajiin, jotka toimivat Iivana IV Julman opettajina ja neuvonantajina. Silvestr oli luonteeltaan karismaattinen ja hänen retoriikkaansa on luonnehdittu mykistäväksi. Hän kokosi ja kirjoitti myös käytännöllis-moraalisen kolmiosaisen julkaisun nimeltä Domostroj (vapaasti suomennettuna 'Taloudenpito').
Koska Iivanan isä, tsaari Vasili III kuoli tapaturmaisesti vuonna 1533 Iivanan ollessa vasta kolmivuotias, tästä tuli Moskovan suuriruhtinas jo pikkulapsena. Tämä aiheutti monenlaisia vallanperimysriitoja, jotka jatkuivat vielä hänen tultuaan Makarin voideltua hänet koko Venäjän itsevaltiaaksi 16 vuoden iässä ja naimattomana. Tsaarin arvonimen Iivana sai Konstantinopolin patriarkan suostumuksella vuonna 1561. Vaikutusvaltaisena pappina Silvestr oli myös vaatimassa kaikkien Iivanan alamaisten uskollisuutta.
Silvestr oli tullut Iivanan luottomieheksi vuonna 1947, jolloin tämä astui ensimmäiseen avioliittoonsa Jurjev Zaharinin pajarisukuisen tyttären Anastasija Romanovnan kanssa hurjin menoin, mikä jo sinänsä pahensi ristiriitoja pajarisukujen välillä. Itse asiassa pajarilaitos poikkesi jossain määrin läntisistä aatelijärjestelmistä. Kun sitten kuumana kesänä Moskovassa syttyi suuria tulipaloja, joissa Makari loukkaantui vaikeasti. Silvestr lähestyi historioitsija Nikolai Karamzinin sanoja käyttäen Iivanaa sormi pystyssä, näyttäen profeetalta ja sanoi vakuuttavasti, että Jumalan tuomio leijui kevytmielisen, pahojen himojen riivaaman tsaarin päällä. Katuvaiseksi nöyrtynyt Iivana rukoili Silvestriä auttamaan. Pikku hiljaa Iivana siirsi häntä nuoruudessaan vainonneiden pajarien ohi alempisäätyisen Aleksei Adaševin, joka hallitsi käytännössä yhteistyössä Silvestrin kanssa. Neuvostoliittolainen historioitsija Aleksandr Aleksandrovitš Zimin on arvellut, että Iivanan sittemmin tarkoituksiinsa luoma satunnaisesti kokoontunut "valittu neuvosto" olisi Silvestrin idea ja osoitus jonkinlaisesti demokratisoitumisesta Venäjällä jo tuohon aikaan.
Silvestr kannatti Iivanan serkkua Staritsan ruhtinasta Vladimiria hallitsijaksi Iivanan sairastaessa 1553. Lisäksi hän kävi kirjeenvaihtoa ruhtinas Aleksandr Gorbati–Šuiskin kanssa. Silvestrillä oli poika Anfim, jolle myönnettiin djakin arvo. Kun Iivanan puoliso Anastasija kuoli 1560 todennäköisesti myrkytettynä, jälleen Moskovan palojen aikaan, Iivana sytti Adaševia ja Silvestriä kuolemantapauksesta. On arveltu, että Silvestrin ja Anastasijan välit olivat muuta kuin lämpimät. Adašev lähti maanpakoon, Vladimir ja Gorbati-Šuiski teloitettiin, mutta ilmeisesti Silvestr kuoli luonnollisesti majailtuaan Solovetskissa sekä Kirillo-Belozerskin luostarissa omaehtoisessa karkotuksessa Vologdan lähellä.
Pavel Plešanovin maalaus vuodelta 1856, jossa Silvestr ja Iivana Moskovan palon aikana 1547.